RESOLUCIÓN do 25 de novembro de 1997, conxunta das direccións xerais de Producción Agropecuaria e lndustrias Agroalimentarias da Consellería de Agricultura, Gandería e Montes e de Saúde Pública da Consellería de Sanidade e Servicios Sociais, pola que se covocan cursos de aplicadores/manipuladores de praguicidas.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/12/1997

A Orde do 30 de xullo de 1997, conxunta das consellerías de Agrícultura, Gandería e Montes e de Sanidade e Servicios Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes productos, establece no seu artigo 9 a obrigatoriedade de que o organismo oficial responsable publique no Diario Oficial de Calicia a información correspondente a cada curso que vaia celebra-lo organismo ou centro docente correspondente.
En consecuencia, anúnciase a convocatoria de dous cursos de aplicadores/manipuladores de praguicidas que se celebrarán de acordo coas seguintes bases:
1. Denominación dos cursos:
1.1. Curso de aplicadores/manipuladores de productos fitosanitarios. Nivel básico.
1.2. Curso de aplicadores/manipuladores de praguicidas de uso ambiental e na industria alimentaria.
2. Datos dos organismos organizadores:
Os organismos organizadores serán:
2.1. 0 Servicio de Sanidade e Producción Vexetal para o curso especificado no apartado 1.1.
2.2. 0 Servicio de Saúde Escolar, Laboral e do Ocio para o curso especificado no apartado 2.2.
3. Obxectivos do curso:
Conseguir unha formación adecuada para o persoal dos establecentos e empresas que manipulen ou presten servicios de tratamentos con praguicidas fitosanitarios ou de uso ambiental e na industria alimentaria, co obxecto de que poidan obte-lo carné de manipulador destes productos que os capacite para exerceren a dita actividade en todo o territorio estatal.
4 Destinatarios:
-Destinatarios: aplicadores, persoal de establecementos e servicios praguicidas, agricultores e público en xeral.
-Nº de prazas: o número de alumnos que poderán participar será de 30 como máximo.
-Criterios de selección: o solicitante deberá ter idade laboral para poder traballar con praguicidas (maior de 18 anos).
Terán preferencia na selección os aplicadores ou manipuladores de empresas e establecementos recollidos na Orde do 8 de abril de 1996, conxunta da
Consellería de Agricultura, Gandería e Montes e da Consellería de Sanidade e Servicios Sociais, pola que se crea o Rexistro Oficial de Establecementos e Servicios Praguicidas.
5. Lugar de celebración:
As clases correspondentes a este curso levaranse a cabo en:
Denominación do centro: Escola de Capacitación Agraria.
Enderezo: Sergude. Municipio: Boqueixón.
Provincia: A Coruña. C.P.: 15881. Teléfono e fax: (981) 51 18 15.
Duración e horario: cada curso, que se vaia realizar entre o 15 e o 19 de decembro, terá unha duración de 23 horas lectivas, distribuídas da seguinte maneira:
Curso 1.1. (18 teóricas e 5 prácticas).
Curso 1.2. (14 teóricas e 9 prácticas).
O horario do curso será de 9 horas a 19.15 horas en xornadas de mañá e tarde.
6. Programa:
Os temarios que se impartirán son os que figuran no anexo II
7. Coordinadores técnicos do curso:
De acordo coa facultade conferida no artigo 10 da orde reguladora destes cursos, os coordinadores técnicos serán:
1.1. Fernando Coduras Orera. Cargo: xefe de Área de Defensa dos Vexetais,
1.2. Isolina Lago Rial. Cargo: técnico superior do servicio.
8. Solicitudes e inscrición:
As solicitudes de asistencia, de acorde cos modelos que figuran no anexo I, tramitaranse ás direccións xerais correspondentes.
A documentación sinalada anteriormente presentaranse nos rexistros xerais das consellerías de Agricultura Gandería e Montes ou de Sanidade e Servicios Sociais en horario de 9 a 14 horas, ou en calquera das oficinas previstas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
O prazo de presentación será de 10 días naturais contados desde o seguinte ó da publicación da presente resolución.
-Documentación: o persoal que desexe participar neste curso deberá presentar cuberta a solicitude que figura como anexo I xunto cunha fotocopia do DNI e, se é o caso, certificación expedida polo establecemento ou servicio de praguicidas especificando o labor que desenvolve o solicitante neste.
-Admisión: a relación de solicitantes admitidos expoñerase no taboleiro de anuncios do organismo convocante do curso antes dos 2 días naturais contados a partir do prazo de finalización da inscrición.
9. Certificado de superación do curso:
É obrigatorio a asistencia a tódalas sesións do curso. Finalizado este, a entidade organizadora realizará
as probas pertinentes que avalen os coñecementos adquiridos polo alumno e, no caso de superalas, expedirá o certificado co que poderá solicitarlles ás direccións xerais de Producción Agropecuaria e Industrias Alimentarias ou de Saúde Pública, segundo corresponda, o carné de manipulador de produc
tos fitosanitarios ou de uso ambiental e na industria alimentaria.
Santiago de Compostela, 25 de novembro de 1997.
Víctor Tello CalvoJuan Jesús Cestal Otero
Director xeral de ProducciónDirector xeral de Saúde
Agropecuaria e IndustriasPública
Alimentarias
ANEXO II
Programa do curso de nivel básico para productos fitosanitarios
1. Praguicidas: descrición e xeneralidades.
2. Riscos derivados da utilización dos praguicidas.
3. Perigosidade dos praguicidas para a saúde. Intoxicacións.
4. Práctica da protección fitosanitaria. Relación traballo-saúde, primeiros auxilios en caso de intoxicación.
5. Medidas preventivas e protectoras para evita-lo risco do uso de praguicidas.
6. Boa práctica fitosanitaria. Protección do medio ambiente e normas legais.
7. Exercicios prácticos.
8. Proba de avaliación.
Programa do curso de nivel básico para praguicidas de uso ambiental e na industria alimentaria
1. Praguicidas. Descrición e xeneralidades.
2. Riscos para o home derivados da utilización dos praguicidas.
3. Xeneralidades sobre pragas ambientais e da industria alimentaria e os métodos de loita antivectorial. Técnicas de aplicación de praguicidas.
4. Praguicidas e medio ambiente. Problemas que presentan. Destrucción de envases.
5. Hixiene e seguridade no seu manexo e aplicación.
6. Prevención, diagnóstico e primeiros auxilios en caso de intoxicación por praguicidas.
7. Exercicios prácticos.
8. Proba de avaliación.